অনেক অপেক্ষার পর এসেছে আলোর উৎসব দীপাবলি। তবে সেই আনন্দ মুহূর্তে ভেস্তে দিতে পারে বৃষ্টি। এমনই বিপদ সংকেত দিচ্ছে হাওয়া অফিস।
আবহাওয়া দফতরের সর্বশেষ রিপোর্টে জানানো হয়েছে, গাঙ্গেয় পশ্চিমবঙ্গে বৃষ্টি নামতে পারে। আবহাওয়া দফতরের সংশ্লিষ্ট আধিকারিক জানিয়েছেন পূর্ব বিহার থেকে পশ্চিমবঙ্গ পর্যন্ত প্রায় ৯০০ মিটার এলাকা জুড়ে ভারী মেঘের সঞ্চার হয়েছে। এর ফলে গাঙ্গেয় পশ্চিমবঙ্গের সমুদ্র উপকূলবর্তী জেলাগুলিতে বৃষ্টি নামতে পারে। 
বৃষ্টি হতে পারে দুই মেদিনীপুর-সহ দক্ষিণ চব্বিশ পরগণাতেও। এই অঞ্চলগুলি বাদে অন্য জেলাগুলিতে মোটের ওপর শুষ্ক আবহাওয়া থাকবে।
স্বাভাবিক ভাবেই, সম্ভবত দীপাবলিকে আলোর রোশনাইতে সাজিয়ে তুলতে সমস্যা হতে পারে আবহাওয়ার কারণে। তবে আবহাওয়া দফতর জানিয়েছে, এই বৃষ্টি সাময়িক। তার পরে কিছুক্ষণ আকাশ মেঘাচ্ছন্ন থাকবে।